દિલ્હીમાં પિંક મેટ્રોએ મેટ્રો નેટવર્કનું નવુ શિખર પાર કર્યું છે. દિલ્હીના ધૌલા કૂવા વિસ્તારમાં પિંક મેટ્રો જ્યાં એરપોર્ટ મેટ્રોની લાઈનને ક્રોસ કરે છે, ત્યાં સૌથી વધુ ઊંચાઈ પરથી પસાર થઈ રહી છે. આ લાઈન પર મેટ્રોની ટ્રાયલની શરૂઆત કરતા પહેલાં એક મેટ્રો ટ્રેન પસાર થઈ હતી, અને આ પિંક ટ્રેન સૌથી વધુ ઊંચાઈ સફર કરનારી પહેલી મેટ્રો બની ગઈ છે. આ લાઈન મેટ્રોની પિંક લાઈનનો હિસ્સો છે, જે મજલિસ પાર્કથી શિવ વિહાર વચ્ચે દોડશે. મેટ્રોની પિંક લાઈન પર ટ્રાયલ શરૂ થવાનું છે. હાલ આ ટ્રાયલ માયાપુરીથી સાઉથ કેમ્પસની વચ્ચે થશે. આ તૈયારી માટે જ એક ટ્રેનને આ લાઈનના ટ્રેક પર ઉતારવામાં આવી હતી. પરંતુ હાલ અહીં ઓવરહેડ ઈલેક્ટ્રિસિટી લાઈનને જોઈન કરવામાં નથી આવી.